NARIADENIE KOMISIE (ES) č. 444/2007
z 23. apríla 2007,
ktorým sa mení a dopĺňa nariadenie Rady (ES) č. 41/2007, pokiaľ ide o obmedzenia úlovkov z populácií sleďa obyčajného v zónach Medzinárodnej rady pre výskum morí (ICES) I a II
KOMISIA EURÓPSKYCH SPOLOČENSTIEV,
so zreteľom na nariadenie Rady (ES) č. 41/2007 z 21. decembra 2006, ktorým sa na rok 2007 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na prílohu IB k uvedenému nariadeniu,
keďže:
(1)
Nariadením Rady (ES) č. 41/2007 sa na rok 2007 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov.
(2)
Na základe konzultácií uskutočnených 18. januára 2007 medzi Spoločenstvom, Faerskými ostrovmi, Islandom, Nórskom a Ruskou federáciou sa dosiahla dohoda o rybolovných možnostiach pre atlanticko-škandinávsku populáciu sleďa obyčajného (jarné trenie rýb v nórskych vodách) v severovýchodnom Atlantiku. Celkové obmedzenie úlovkov sa na rok 2007 stanovilo na úroveň 1 280 000 ton, čo je úplne v súlade s vedeckým odporúčaním Medzinárodnej rady pre výskum morí (ICES). Túto dohodu je potrebné implementovať do právnych predpisov Spoločenstva.
(3)
Nariadenie (ES) č. 41/2007 je preto potrebné zodpovedajúcom spôsobom zmeniť a doplniť,
PRIJALA TOTO NAROIADENIE:
Článok 1
Príloha IB k nariadeniu (ES) č. 41/2007 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. apríla 2007